Ek was in Januarie weer baie bevoorreg om my gunsteling plek te besoek. In 1993 het ons as 'n baie jong gesinnetjie grootoog uit Suid Afrika vertrek om in 'n onbekende vreemde plek te gaan woon.
Almal wat my blog lees en my ken sal weet hoe ek voel oor die hitte in Malelane, en hoe gelukkig ek is wanneer ek 'n plek kan besoek waar dit koud en nat is. Hierdie afgelope vakansie was ek gelukkig genoeg om London te besoek ten tye van 'n erge kouefront. Ek was in die hemel!